यह रिसर्च हाई ग्रेड ग्लियोब्लास्टोमा से पीड़ित 99 मरीजों पर की गई। इनकी उम्र 23 से 77 वर्ष के बीच थी। शोधकर्ताओं ने इन मरीजों को जांच से पहले ड्रिंक पिलाई जिसमें 5-अमीनोलेवूलीनिक एसिड का इस्तेमाल किया गया था। ये खास तरह का रसायन है जिस पर रोशनी पड़ते ही गुलाबी रंग का दिखाई देने लगता है। ऑपरेशन के दौरान सर्जन ने पाया कि 85 मरीजों की ट्यूमर कोशिकाओं के रंग में बदलाव दिखा। इनमें 81 में हाई ग्रेड ब्रेन कैंसर की पुष्टि भी हुई। एक मरीज में लो-ग्रेड डिजीज पाई गई और तीन में बीमारी का पता नहीं लग सका।